Γιώργος Καρατζόπουλος

Ο Γιώργος Καρατζόπουλος (1912  - 28 Μαΐου 1981) ήταν ο προπονητής που οδήγησε την Εθνική Ελλάδος στην κατάκτηση του πρώτου μεταλλίου της, η οποία ήταν η πρώτη μεγάλη διάκριση του ελληνικού αθλητισμού μεταπολεμικά. Πριν ασχοληθεί με την προπονητική υπήρξε καλαθοσφαιριστής του Σπόρτιγκ. 

Καθοδήγησε την εθνική σε 8 αγώνες (όλους για το Ευρωμπάσκετ 1949) σημειώνοντας 5 νίκες και 3 ήττες και κατέκτησε το χάλκινο μετάλλιο. Γνώρισε το μπάσκετ στις ΗΠΑ και προσπάθησε να δημιουργήσει την δυνατότητα η εθνική να αγωνίζεται με δυο διαφορετικές πεντάδες ανάλογα με τον αμυντικό σχεδιασμό (ζώνη ή μαν του μαν). 

Στη συνέχεια ο Γιώργος Καρατζόπουλος εγκαταστάθηκε μόνιμα στο Μόντρεαλ όπου είχε ζήσει νωρίτερα ως φοιτητής.

Απεβίωσε σε ηλικία 69 ετών το 1981.

Παραπομπές

Πηγές 
 70 Χρόνια Εθνική Ελλάδος (1936-2006), Βασίλης Σκουντής, Εκδόσεις All Star Basket, ISBN 960-87465-2-3

Εξωτερικοί σύνδεσμοι 
ΕΟΚ

Έλληνες καλαθοσφαιριστές
Έλληνες προπονητές καλαθοσφαίρισης
Προπονητές καλαθοσφαίρισης Εθνικής Ελλάδας
Καλαθοσφαιριστές Σπόρτιγκ
Ελληνοκαναδοί